
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL RAJONO SAVIVALDYBĖS ADMINISTRACIJOS DIREKTORIAUS 2018 M. KOVO 19 D. ĮSAKYMO NR. AT-307 „DĖL UŽDAROSIOS AKCINĖS BENDROVĖS VADOVO  SKYRIMO IR ATŠAUKIMO TVARKOS APRAŠO PATVIRTINIMO“ PAKEITIMO

2018 m. lapkričio   d.  Nr. AT-
Šakiai


Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Atstovavimo savivaldybei bendrovėse taisyklių, patvirtintų Šakių rajono savivaldybės administracijos direktoriaus 2007 m. liepos 12 d. įsakymu Nr. AT-889 (Šakių rajono savivaldybės administracijos direktoriaus 2014 m. spalio 2 d. įsakymo Nr. AT-953 redakcija) „Dėl atstovavimo savivaldybei bendrovėse taisyklių patvirtinimo“, 3 punktu ir Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu,
p a k e i č i u rajono savivaldybės administracijos direktoriaus 2018 m. kovo 19 d. įsakymu Nr. AT-307 „Dėl uždarosios akcinės bendrovės vadovo skyrimo ir atšaukimo tvarkos aprašo patvirtinimo“ patvirtinto Uždarosios akcinės bendrovės vadovo skyrimo ir atšaukimo tvarkos aprašo skyrių – „VI. Baigiamosios nuostatos“ ir jį išdėstau taip:
„VI. BAIGIAMOSIOS NUOSTATOS

26. Konkursas laikomas neįvykusiu, jeigu:
26.1. nė vienas pretendentas nepateikė dokumentų;
26.2. nė vienas pretendentas neatitiko kvalifikacinių reikalavimų;
26.3. nė vienas pretendentas nesurinko 6 ir daugiau balų.
[bookmark: _GoBack]27. Veiksmai, neveikimas ir (ar) sprendimai, kuriais pažeidžiamos šio Aprašo nuostatos, gali būti skundžiami Lietuvos Respublikos įstatymų nustatyta tvarka.“
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Administracijos direktorius 		                                                                  Dainius Grincevičius


Parengė 
Teisės, personalo ir civilinės metrikacijos skyriaus 
vyriausiasis specialistas

Gediminas Morkeliūnas
2018-11-14

